RBF ดีดขึ้น 3% จ่อบุกรายได้ “กัญชง” Q1 โบรกฯเคาะเป้า 29 บ.
RBF ดีดขึ้น 3% จ่อบุกรายได้ “กัญชง” Q1/65 เก็บเกี่ยวผลผลิตล็อตแรกปลายเดือน ม.ค. 65 และพร้อมส่งมอบให้ลูกค้าได้ตั้งแต่เดือน ก.พ.65 เป็นต้นไป โบรกฯเคาะเป้า 29 บ.
26 ม.ค. 2565

ผู้สื่อข่าวรายงานว่า วันนี้ (26 ม.ค. 2565) ราคาหุ้น บริษัท อาร์ แอนด์ บี ฟู้ด ซัพพลาย จำกัด (มหาชน) หรือ RBF ณ เวลา 10:15 น. อยู่ที่ระดับ 19.00 บาท บวกไป 0.40 บาท หรือขึ้นไป 2.15% โดยทำจุดสูงสุดที่ระดับ 19.30 บาท และทำจุดต่ำสุดที่ระดับ 18.90 บาท ด้วยมูลค่าการซื้อขาย 64.06 ล้านบาท
โดยราคาหุ้นบนกระดาน RBF ดีดตัวกลับนักลงทุนเข้าเก็งกำไรเชื่อมั่น บริษัทคาดการณ์ปี 2565 แนวโน้มธุรกิจ Flavour&amp;Food ingredients จะยังคงดีต่อเนื่องจากคำสั่งซื้อทั้งในประเทศและต่างประเทศ โดยวางเป้าหมายรายได้รวมโต 10-15% เมื่อเทียบกับงวดเดียวกันของปีก่อน (ไม่รวมธุรกิจกัญชง) จากกำลังซื้อผู้บริโภคที่จะกลับมาฟื้นตัว หากสถานการณ์โควิดคลี่คลาย นอกจากนี้ธุรกิจกัญชงอยู่ในช่วงเตรียมเก็บเกี่ยวผลผลิตล็อตแรกประมาณปลายเดือน ม.ค. 2565 และพร้อมส่งมอบให้ลูกค้าได้ตั้งแต่เดือน ก.พ. 2565 เป็นต้นไป และจะทยอยส่งมอบลูกค้าภายในไตรมาสแรกปี 2565 ซึ่งจะทำให้ RBF เริ่มมียอดรับรู้รายได้จากธุรกิจกัญชงเข้ามาตั้งแต่ช่วงไตรมาสแรกของปี ซึ่งจะเป็นปัจจัยที่เข้ามาช่วยหนุนรายได้เพิ่มขึ้น
นอกจากนี้ บล.เคทีบีเอสที แนะนำ “ซื้อ” RBF ราคาเป้าหมาย 29.00 บาท ปัจจัยหลักจากกรณีบริษัทคาดเก็บเกี่ยวกัญชงได้ช่วง ปลาย ม.ค. 2565 ซึ่งยังคงเป็นไปตามแผน